Príručka používateľa počítača VAIO

Referenčné informácie

# Poznámky k používaniu pamäťových kariet SD

Pred používaním pamäťových kariet SD si prečítajte nasledujúce opatrenia týkajúce sa správneho používania.

- Pamäťovú kartu SD uchovávajte mimo dosahu detí. Hrozí nebezpečenstvo prehltnutia.

- Konektora pamäťovej karty SD sa nedotýkajte prstami ani kovovými predmetmi.

- Pamäťová karta SD obsahuje krehké elektronické súčasti. Nevystavujte ho nárazom, neohýbajte ani ho nenechajte spadnúť.

- Pamäťovú kartu SD nerozoberajte ani neupravujte.

- Pamäťovú kartu SD nenamočte.

- Nepoužívajte ho ani neskladujte na miestach, ktoré sú vystavené:

- extrémne vysokej teplote, napríklad v aute zaparkovanom na slnku,

- priamemu slnečnému žiareniu,

- vysokej vlhkosti alebo korozívnym látkam,

- nadmernej prašnosti.

- Používajte pamäťové karty SD a redukcie, ktoré sú kompatibilné so štandardmi podporovanými počítačom VAIO. Nekompatibilné karty a redukcie sa môžu zaseknúť v zásuvke a spôsobiť poškodenie počítača.

- Na pamäťovú kartu SD chránenú proti zápisu nemožno zapisovať údaje.

- Odporúča sa vytvárať záložné kópie dôležitých údajov.

- Uložené údaje sa môžu stratiť alebo poškodiť v týchto prípadoch:

- Vyberiete pamäťovú kartu SD alebo vypnete počítač VAIO, kým svieti indikátor prístupu k médiu.

- Používate pamäťovú kartu SD na mieste, kde jej používanie môže rušiť statická elektrina alebo elektrický šum.

- Pri prenášaní vložte pamäťovú kartu SD do puzdra, aby ste sa vyhli statickej elektrine.

- Skôr než kartu SD použijete s iným zariadením než počítačom, napríklad s digitálnym fotoaparátom alebo prenosným prehrávačom hudby, naformátujte (inicializujte) kartu SD pomocou daného zariadenia.
  Niektoré zariadenia nemusia podporovať formát súborov určený pre počítače, a preto sa zobrazí hlásenie s odporúčaním naformátovať kartu SD. V takom prípade skopírujte údaje uložené na karte do počítača VAIO a kartu naformátujte pomocou zariadenia. Pri formátovaní sa odstránia všetky údaje uložené na pamäťovej karte SD.
  Ďalšie informácie nájdete v príručke dodanej so zariadením.

- Do zásuvky na pamäťovú kartu SD nevkladajte cudzie predmety.

- Pomocou zásuvky na pamäťovú kartu SD možno iba čítať údaje z podporovaných pamäťových kariet alebo zapisovať údaje na takéto karty. Nemožno ju používať na iné účely.

- V počítači VAIO sa testovali a vyhodnotili ako kompatibilné pamäťové karty SD (s kapacitou do 2 GB), pamäťové karty SDHC (s kapacitou do 32 GB) a pamäťové karty SDXC (s kapacitou do 64 GB) dostupné v máji 2012. Nemožno však zaručiť, že s počítačom budú kompatibilné všetky pamäťové karty SD, SDHC alebo SDXC.

- Zásuvka na pamäťovú kartu SD v počítači VAIO nepodporuje funkciu ochrany autorských práv pamäťových kariet SD, SDHC a SDXC.

- Do zásuvky na pamäťovú kartu sa nepokúšajte vkladať pamäťové karty ani redukcie na pamäťové karty iného typu. Nekompatibilná pamäťová karta alebo redukcia na pamäťové karty sa môže zaseknúť v zásuvke a spôsobiť poškodenie počítača VAIO.

- Niektoré typy pamäťových kariet SD, napríklad karty s funkciou UHS (vysokorýchlostný prenos údajov), sa môžu v dôsledku nepretržitého prístupu k pamäťovým kartám mimoriadne zohriať. V takom prípade chvíľu počkajte, kým pamäťová karta nevychladne, a až potom ju vyberte.

Súvisiaca téma
Vkladanie a vyberanie pamäťových kariet SD