VAIO-brugervejledning

Reference

# Om tilføjelse og fjernelse af hukommelsesmoduler

Læs følgende forholdsregler omhyggeligt, inden du tilføjer eller fjerner hukommelsesmoduler.

- Din VAIO-computer og hukommelsesmodulerne bruger komponenter og elektronikforbindelser med højpræcisionsteknologi. For at undgå, at garantien bliver ugyldig i produktets garantiperiode, anbefales følgende:

- Du bør kontakte din forhandler for at få installeret et nyt hukommelsesmodul.

- Du bør ikke selv installere et hukommelsesmodul, hvis du ikke ved, hvordan man opgraderer hukommelsen på en computer.

- Du må ikke berøre stikkene/tilslutningerne eller åbne dækslet over rummet med hukommelsesmodulet.

- Du kan få hjælp ved at kontakte et autoriseret Sony-service-/supportcenter. Du kan finde det nærmeste center eller den nærmeste repræsentant på vores supportwebsted.[Detaljer]

- Hvis du selv tilføjer eller fjerner hukommelsesmoduler, kan der opstå funktionsfejl på din VAIO-computer pga. en tilslutningsfejl, eller fordi en slot eller et modul er blevet beskadiget. Hvis dette er tilfældet, vil der blive opkrævet et reparationsgebyr.

- Pas på, at du ikke kommer til at skade dine hænder eller fingre på hukommelseskortets skarpe kanter, de indvendige komponenter eller printpladerne i din VAIO-computer.

- Pas på, at du ikke kommer til at trække i et af de indvendige kabler i din VAIO-computer, da kablet kan løsnes eller blive frakoblet.

- Hvis VAIO-computeren er tændt, mens der er væske, f.eks. vand, eller et andet fremmed objekt inden i den, kan der opstå brand. Sørg for at fjerne fremmede objekter, og sæt dækslet over rummet til hukommelsesmodulet på plads, inden du tænder VAIO-computeren.

- Sony garanterer ikke, at hukommelsesmoduler fra tredjeparter kan fungere i din VAIO-computer. Du kan få oplysninger om hukommelsesmoduler fra tredjeparter hos de respektive forhandlere.

- Sørg for at slukke VAIO-computeren og de eksterne enheder og frakoble alle tilkoblings- og forbindelseskabler, før du tilføjer eller fjerner hukommelsesmoduler. Hvis du ikke gør dette, kan hukommelseskortet, din VAIO-computer eller de eksterne enheder blive beskadiget.

- Følg instruktionerne nedenfor for at undgå, at hukommelsesmodulerne bliver beskadiget af elektrostatisk afladning.

- Undgå at arbejde på steder, hvor der nemt kommer statisk elektricitet, f.eks. på et gulvtæppe.

- Før du tilføjer eller fjerner hukommelsesmoduler, skal du røre ved en metalgenstand uden for din VAIO-computer for at eliminere statisk elektricitet. Rør ikke ved nogen metaldele inden i computeren.

- Åbn ikke pakken med hukommelsesmodulet, før du er klar til at installere modulet. Pakken beskytter modulet mod elektrostatisk afladning. Hvis du vil opbevare modulet, skal du lægge det i en antistatisk pose eller dække det med aluminiumsfolie.

- Når du holder et hukommelseskort, må du ikke røre ved modulets integrerede kredsløb eller elektriske kontakter.

- Sørg for, at du ikke indsætter hukommelsesmodulet den forkerte vej i slotten. Hvis du gør det, kan modulet eller slotten blive beskadiget, eller der kan gå ild i printpladen.

- Brug en skruetrækker, der passer til skruens størrelse (f.eks. en miniatureskruetrækker).

- Du må ikke fjerne eller løsne skruer, som det ikke er angivet, at du skal fjerne.

Relaterede emner
Om tilføjelse og fjernelse af hukommelsesmoduler
Visning af systemoplysninger